Na základe uznesenia vlády SR
                                                                                  č.         zo dňa                  2003                                                                  
 
N á v r h

VLÁDA SLOVENSKEJ REPUBLIKY

podľa § 28 ods. 5 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

z r u š u j e

rozhodnutie vlády Slovenskej republiky č. 305/2002, vydané na základe uznesenia vlády Slovenskej republiky č. 305 zo dňa 27. marca 2002, o privatizácii priamym predajom              235 867 ks akcií obchodnej spoločnosti Slovenská autobusová doprava Bratislava, akciová spoločnosť so sídlom Rožňavská 2, Bratislava, IČO: 35 821 019, zapísanej v Obchodnom registri Okresného súdu Bratislava I., oddiel: Sa, vložka číslo 2815/B, založenej na základe rozhodnutia Ministerstva pre správu a privatizáciu národného majetku Slovenskej republiky     č. 760 zo dňa 8.6.2001 o privatizácii podniku Slovenská autobusová doprava Bratislava, štátny podnik.

 Odôvodnenie:

	Fond národného majetku Slovenskej republiky nemohol privatizovať svoju majetkovú účasť na podnikaní spoločnosti Slovenská autobusová doprava Bratislava, akciová spoločnosť so sídlom v Bratislave podľa  rozhodnutia vlády Slovenskej republiky č. 305/2002 z 27.3.2002, a to pre nezáujem kupujúceho Connex Transport AB so sídlom vo Švédsku podpísať zmluvu o kúpe a predaji akcií SAD Bratislava, a.s., vypracovanú v súlade s rozhodnutím vlády SR č. 305/2002 z 27.3.2002, v znení schválenom uznesením Výkonného výboru Fondu národného majetku Slovenskej republiky č. 55/65/02 z 19.11.2002. 	

Poučenie:

Toto zrušenie rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nemu opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                  Ministerstvo hospodárstva Slovenskej republiky
                  Ministerstvo dopravy, pôšt a telekomunikácií Slovenskej republiky                 
                  Fond národného majetku Slovenskej republiky